મને પહેલેથી જ લખવાનો ખૂબ શોખ છે, સફળ લેખિકા બનવું એ મારું લક્ષ્ય છે, મેં ઘણી વાર્તાઓ લખી છે પણ ક્યારેય પ્રકાશિત નથી કરી, ઘણાં સમયથી એક એવી નવલકથા લખવા માંગતી હતી જેનો નાયક એક પ્રતિભાવાન ઉગતો કલાકાર હોય, અને વાર્તાને વાસ્તવિક બનાવવા હું એવા ચિત્રકારની શોધમાં હતી, મારા મગજમાં તારો વિચાર આવ્યો કારણ કે માંને લીધે હું તને જાણતી હતી, તારા ચારિત્ર્ય પર મને પૂર્ણ વિશ્વાસ હતો, તારૂ ધ્યાન ખેંચવા હું તારી સામે અનેક જગ્યાઓએ જેમ કે દરિયાકિનારે, ગાર્ડનમાં, મોર્નિંગવૉકમાં એમ અનેક જગ્યાએ મળી.